सुनवाई के दौरान सुब्रमण्यम ने सुप्रीम कोर्ट को बताया कि केरल की क्राइम ब्रांच पुलिस इसकी जांच कर रही है. डायमंड की कीमत 21 लाख रुपये होने का अनुमान है. हालांकि इसकी असली कीमत रुपये में नहीं आंकी जा सकती क्योंकि प्राचीनता के कारण इनको धरोहर माना जाता है. ऐसे में मंदिर का रजिस्टर भी जांचा जाना चाहिए जिससे यह पता चल सके कि गायब हीरे की कीमत क्या तय की जा सकती है. गोपाल ने कोर्ट को यह भी बताया कि मंदिर के रजिस्टर से यह पता चलता है कि गायब हीरे करीब 70-80 साल पुराने हैं.